b'\n_START_ARTICLE_\nFyra nyanser av brunt\n_START_SECTION_\nHandling\n_START_PARAGRAPH_\nHandlingen i Fire nyanser av brunt veksler mellom \xc3\xa5 f\xc3\xb8lge fire _NEWLINE_familier fra ulike sosiale og \xc3\xb8konomiske lag il\xc3\xb8pet av noen ukers tid. _NEWLINE_Selv om disse familiene er ulike p\xc3\xa5 overflaten har de mye felles; en _NEWLINE_dyp tristhet, mangel p\xc3\xa5 kommunikasjon, og en generell \xc2\xabbrunhet\xc2\xbb, som _NEWLINE_enten kan representere en gammeldags streng holdning og mangel p\xc3\xa5 _NEWLINE_f\xc3\xb8lelser (i likhet med \xc2\xabbrune\xc2\xbb, konservative, politiske partier som _NEWLINE_nazismen) eller dritt\\avf\xc3\xb8ring; noe som antas fra begynnelsen av filmen _NEWLINE_da tilsynelatende vakre landskapsbilder og storslagen musikk blir kombinert med et shot av en brun kloakk-elv._NEWLINE_Den f\xc3\xb8rste familien best\xc3\xa5r av Robert Gustafsson\'s karakter Christer, _NEWLINE_hans kone og hans s\xc3\xb8nn. Hos denne familien er foreldrenes mangel p\xc3\xa5 _NEWLINE_f\xc3\xb8lelser overfor hverandre og overfor s\xc3\xb8nnen et hovedmoment. Foreldrene _NEWLINE_har n\xc3\xb8ye inng\xc3\xa5tte rutiner de gjennomf\xc3\xb8rer hver dag (lage toast om _NEWLINE_morgenen, lese i bok i hver sin stol om kvelden) og en formell, _NEWLINE_unyansert m\xc3\xa5te \xc3\xa5 snakke p\xc3\xa5, noe som vitner om et kjedelig, d\xc3\xb8ende _NEWLINE_ekteskap. S\xc3\xb8nnen Morgan lider under de inkompetente foreldrene som ikke _NEWLINE_kan gi ham en f\xc3\xb8lelse av kj\xc3\xa6rlighet, og blir en skoletaper som l\xc3\xa5ser _NEWLINE_seg inne p\xc3\xa5 gutterommet og spiller videospill. F\xc3\xb8rst etter at Christer _NEWLINE_blir brannskadd da han viser Morgan kremeringsanlegget p\xc3\xa5 stedet han _NEWLINE_jobber blir familien konfrontert med mangelen p\xc3\xa5 _NEWLINE_kommunikasjon\\f\xc3\xb8lelser. Det blir etterhvert umulig \xc3\xa5 opprettholde den _NEWLINE_kunstige fasaden og holde tilbake tristheten som har v\xc3\xa6rt i familien _NEWLINE_lenge, n\xc3\xa5r de hele tiden ser det brente ansiktet til Christer. I en av _NEWLINE_de siste scenene pr\xc3\xb8ver Morgan \xc3\xa5 beg\xc3\xa5 selvmord, men blir reddet av faren. _NEWLINE_F\xc3\xb8rst etter dette forst\xc3\xa5r Christer hvor ille Morgan har hatt det, og _NEWLINE_viser sine f\xc3\xb8lelser for s\xc3\xb8nnen._NEWLINE_Den andre familien best\xc3\xa5r av s\xc3\xb8nnene til en eksentrisk nylig avd\xc3\xb8d playboy. Her kan situasjonen sies \xc3\xa5 v\xc3\xa6re snudd rundt, da det er s\xc3\xb8nnene som representerer det brune\\gammeldagse, siden disse f\xc3\xb8ler oppveksten deres har blitt \xc3\xb8delagt av farens utagerende livsstil , som besto av penger, hestel\xc3\xb8p og sex med forskjellige kvinner. S\xc3\xb8nnene f\xc3\xb8ler de har manglet en stabilitet og \xc2\xabnormalitet\xc2\xbb i livene sine. Spesielt for s\xc3\xb8nnen Tony (spilt av Jonas Inde) har farens manglende ansvar v\xc3\xa6rt hardt, noe som understrekes da han pr\xc3\xb8ver \xc3\xa5 beg\xc3\xa5 selvmord ved \xc3\xa5 henge seg over farens kiste. En annen grunn til selvmordsfors\xc3\xb8ket er at farens nye unge kone en gang var hans egen kj\xc3\xa6reste._NEWLINE_Den tredje familien best\xc3\xa5r av en ung mann som nettopp har startet en hip, moderne restaurant og hotell, og hans gammeldagse, "vulg\xc3\xa6re" foreldre som jobber som omreisende tryllekunstnere. Denne s\xc3\xb8nnen misliker ogs\xc3\xa5 sine foreldre, hovedsakelig p\xc3\xa5 grunn av deres d\xc3\xa5rlige smak, som kanskje minner ham om en d\xc3\xa5rlig oppvekst eller en fastl\xc3\xa5st livsstil (likt situasjonen den f\xc3\xb8rste familien er i). S\xc3\xb8nnens forakt for foreldrene vises best gjennom hans forhold til en tre-figur han f\xc3\xa5r i gave n\xc3\xa5r foreldrene bes\xc3\xb8ker hotellet hans. For s\xc3\xb8nnen symboliserer denne tre-figuren all kitsch og d\xc3\xa5rlig smak han har pr\xc3\xb8vd \xc3\xa5 fjerne seg fra, han pr\xc3\xb8ver derfor \xc3\xa5 kvitte seg med denne figuren p\xc3\xa5 en rekke m\xc3\xa5ter uten at kj\xc3\xa6resten ser det, f\xc3\xb8r han til slutt \xc3\xb8delegger den helt mot slutten av filmen._NEWLINE_En konfrontasjon med foreldrene ser man aldri i denne historien._NEWLINE_Den fjerde og siste familien er egentlig ikke en familie lenger. Her f\xc3\xb8lger man en ung kvinne som har blitt voldtatt av faren n\xc3\xa5r hun var liten og er med i en samtalegruppe med ham i n\xc3\xa5tiden. Faren kjenner f\xc3\xb8rst ikke igjen sin egen datter, og voldtektene blir gradvis avsl\xc3\xb8rt gjennom flashbacks og utspill fra kvinnen. Dette segmentet bryter ganske sterkt med resten av filmen, i og med at familien er oppl\xc3\xb8st, siden det ikke handler om en s\xc3\xb8nn (snarere en datter), siden filmen ikke gir noen h\xc3\xa5p for forsoning (faren blir drept av datteren) og er alt i alt en ganske standard filmatisk beskrivelse av pedofili (der den pedofile har forbrutt seg mot naturen og m\xc3\xa5 d\xc3\xb8 for \xc3\xa5 f\xc3\xa5 rettferdighet). _NEWLINE_Av likhetstrekk kan man peke p\xc3\xa5 mangelen p\xc3\xa5 kommunikasjon mellom mennesker, da faren ikke h\xc3\xb8rte p\xc3\xa5 datteren da han forgrep seg p\xc3\xa5 henne; en slags ultimat og grusom kommunikasjonssvikt, eller at lederen av samtalegruppen ikke egentlig h\xc3\xb8rer p\xc3\xa5 det gruppemedlemmene sier, noe som bekreftes av at hun ikke takler \xc3\xa5 snakke om den unge kvinnens problemer og heller ikke klarer \xc3\xa5 hjelpe noen._NEWLINE_Fra disse fire historiene kan man se at temaet i filmen er mangel p\xc3\xa5 kommunikasjon mellom generasjoner, b\xc3\xa5de med kommunikasjon av f\xc3\xb8lelser og tanker, men ogs\xc3\xa5 kommunikasjon av trender og livssyn, noe man ser spesielt med Morgans utrendy foreldre (faren interesserer seg f.eks ikke for PC) eller ved den unge hotell-eieren som hater foreldrene fordi de er utrendy.'